Aktazal, d aḥric s wazal-is deg ulmad, iswi-is d tikci n tegnit i unelmad akken ad isebyen ayen yessen d wamek ara t-isemres. Yettaǧa uktazal anelmad ad ixdem yerna ad yerr lwelha-s ɣer tarrayt d yigemmaḍ-is. Yettili-d uktazal, seld almad, deg ulmad, menbeɛd almad n tsugam tigensayin, tizeɣranin deg tegnit tuddist. Ma ur yessaweḍ ara unelmad ad yefru kra n tegnit tuddist, aya yemmal-d d akken ur reṣṣant ara tsugam ɣer unelmad, neɣ ur yezmir ara ad isemres tisugam-is, neɣ ur yessin ara ad yezdi gar tsugam-is.